## La Generalitat emet en nou mesos més de 21.900 certificats digitals gratuïts per videoidentificació per a facilitar tràmits a la ciutadania

*** La Conselleria d’Hisenda manté vigent la gratuïtat d’este servici, implantada després de la dana per a facilitar la sol·licitud d’ajudes sense necessitat de desplaçaments
* L’ens públic ISTEC ha emés en total 620.629 certificats digitals des del novembre passat, tant de manera en línia com presencial, i sense cap cost per a la ciutadania**

La Generalitat ha emés més de 21.910 certificats digitals gratuïts de manera remota en els últims nou mesos, coincidint amb el període en el qual el servici de cnecessari per a l’obtenció en línia del mateix està exempt de costos per a la ciutadania.

La videoidentificació permet obtindre la firma electrònica sense necessitat d’acudir a una oficina, la qual cosa ha resultat clau per a facilitar els tràmits administratius a les persones afectades per les inundacions del passat 29 d’octubre.

El servici, gestionat per l’entitat pública ISTEC (Infraestructures i Serveis de Telecomunicacions i Certificació), es manté actiu i gratuït amb l’objectiu de continuar donant suport a la ciutadania en la realització de gestions com la sol·licitud d’ajudes econòmiques i tributàries, entre altres procediments davant les administracions públiques.

Des de l’inici de l’emissió mitjançant videoidentificació gratuïta el passat 6 de novembre de 2024 s’han expedit un total de 21.475 certificats. D’estos, un total de 15.114 han sigut emesos durant 2025, coincidint amb el període en el qual ha estat obert el termini de sol·licitud d’ajudes com les destinades a vehicles sinistrats en la riuada, que requerien disposar de firma digital per a la seua tramitació telemàtica.

En total, ISTEC ha emés tant de manera en línia com presencial 620.629 certificats de ciutadania des del passat 6 de novembre, moment en el qual va passar a ser gratuït el servici de videoidentificació necessari per a l’obtenció en línia del certificat digital.

Este sistema permet a qualsevol persona obtindre el seu certificat digital sense desplaçaments, utilitzant un dispositiu amb càmera (com un telèfon mòbil, tauleta o PC). D’esta manera es garantix la validesa legal del document electrònic i constituïx una ferramenta segura i eficaç per a la identificació i firma digital.

ISTEC, com a autoritat de certificació de la Generalitat, continua prestant este servici de manera gratuïta, tant presencialment en els punts de registre habilitats com a través de la plataforma de videoidentificació. Les persones interessades poden iniciar el tràmit en la web oficial de l’entitat [www.accv.es](https://www.accv.es/vl/).

Fecha: 07/08/2025